Kęstutis Jankauskas (1969)

Kęstutis Jankauskas (g. 1969 m. rugpjūčio 18 d. Vilniuje) – lietuvių diplomatas, Nepaprastasis ir įgaliotasis ambasadorius.

 Biografija 
1992 m. baigė Vilniaus universiteto Istorijos fakultetą. Nuo 1991 m. pradėjo dirbti Užsienio reikalų ministerijoje – Šiaurės Europos šalių skyriaus atašė, trečiuoju sekretoriumi. 1992–1996 m. – Lietuvos ambasados Švedijos Karalystėje atašė, pirmasis sekretorius.

1996–1997 m. – URM Šiaurės Europos šalių skyriaus pirmasis sekretorius, Daugiašalių santykių skyriaus vedėjo pavaduotojas, 1997–1999 m. – Saugumo politikos skyriaus vedėjas.

1999–2003 m. – Lietuvos Respublikos ambasados Jungtinėse Amerikos Valstijose ministras patarėjas.

2003–2005 m. – URM Saugumo politikos departamento direktoriaus pavaduotojas, departamento direktorius.

2005–2009 m. – Lietuvos nuolatinės atstovybės Europos Sąjungoje ambasadorius ypatingiems pavedimams.

2009 m. vasario – birželio mėn. – URM valstybės sekretorius, 2009 m. liepos mėn. – 2011 m. birželio mėn. – URM kancleris.

2011 m. birželio 9 d. paskirtas Lietuvos Nepaprastuoju ir įgaliotuoju ambasadoriumi bei Lietuvos nuolatiniu atstovu Šiaurės Atlanto Taryboje (NATO)Prezidentė paskyrė naujus ambasadorius (DELFI informacija), juo buvo iki 2015 m. sausio 13 d., kuomet buvo paskirtas Europos Sąjungos stebėjimo misijos Gruzijoje vadovu.Lietuvos ambasadorius prie NATO baigia darbą (DELFI informacija)

 Šaltiniai 

|-

Kategorija:Lietuvos diplomatai
Kategorija:Lietuvos valstybės tarnautojai
Kategorija:Atašė
Kategorija:Lietuvos ambasadoriai prie NATO
Kategorija:LR ministerijų kancleriai